《题陈致中环溪》
宋代·姚勉

出门何所有，四面围青山。
是溪从山来，亦复兹回环。
高人颍川君，结茅此中间。
溪光挹潋滟，溪响听潺湲。
四面勿着桥，往来听渠艰。
是名仙凡界，亦曰清浊关。
可人送过溪，否则溪上还。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。